
REPUBLIKA HRVATSKA
Trgovački sud u Zagrebu
Zagreb, Amruševa 2/II							72 St-5180/2016

REPUBLIKA HRVATSKA
R J E Š E N J E

Trgovački sud u Zagrebu, po sucu Nikoli Ribariću, u postupku predstečajne nagodbe u povodu prijedloga dužnika ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, dana 9. kolovoza 2016.

r i j e š i o  j e

I Poziva se dužnik ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, u roku od osam ( 8 ) dana od dana primitka ovog rješenja dopuniti prijedlog za otvaranjem predstečajnog postupka na način da dostavi:

- financijske izvještaje u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnoga postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje vode u skladu s poreznim propisima ako je dužnik obveznik poreza na dohodak
  
- opis pregovora s vjerovnicima, ako su prethodili prijedlogu za otvaranje predstečajnoga postupka, uključujući i potrebne obavijesti dostavljene vjerovnicima koji sudjeluju u postupku 
 
- dokaz o ukupnoj aktivi i dokaz o ukupnom prihodu za prethodnu godinu i broju zaposlenih na zadnji dan u mjesecu koji prethodi danu podnošenja prijedloga
 
- plan restrukturiranja koji mora sadržavati: 

1. činjenice i okolnosti iz kojih proizlazi postojanje prijeteće nesposobnosti za plaćanje
  
2. izračun manjka likvidnih sredstava na dan priloženih financijskih izvještaja 
 
3. mjere financijskoga restrukturiranja i izračun njihovih učinaka na manjak likvidnih sredstava
  
4. mjere operativnoga restrukturiranja i izračun njihovih učinaka na poslovanje 
 
5. plan poslovanja za razdoblje do kraja tekuće i za dvije sljedeće kalendarske godine uz detaljno obrazloženje razloga za utvrđivanje svake pozicije plana
 
 
6. planiranu bilancu na zadnji dan razdoblja za koje je sastavljen plan poslovanja 
 
7. analizu svih tražbina prema visini i vrsti (tražbine radnika i prijašnjih dužnikovih radnika, izlučna prava, razlučna prava, tražbine za koje se vodi postupak, neosigurane tražbine i druge tražbine)
  
8. ponudu vjerovnicima razvrstanim u skupine odgovarajućom primjenom pravila o razvrstavanju sudionika u stečajnom planu o načinu, rokovima i uvjetima namirenja tražbina
 
 9. rok za dobrovoljno ispunjenje i
  
10. planirani iznos troškova restrukturiranja.


II	Poziva se dužnik ROBERTO PLUS d.o.o. , Zagreb (Grad Zagreb), Velikopoljska 42, OIB: 66385801110, u roku od osam ( 8 ) dana od dana primitka ovog rješenja: 

· uplatiti na depozitni račun ovog  suda  IBAN: HR 92 2390001 1300000460 s pozivom na broj 05-5180-2016, opis plaćanja: predujam za troškove predstečajnog postupka, iznos od 5.000,00 kn na ime predujma za pokriće troškova predstečajnog postupka,

· dostavi dokaz o izvršenoj uplati pod točkom I. alineja 1. rješenja u ovosudni spis.

II	Ako predlagatelj ne postupi po nalogu suda iz točke I. i II ovog rješenja, prijedlog za otvaranje stečajnog postupka će se odbaciti (čl. 31. st.3. Stečajnog zakona).

Obrazloženje

Dužnik je podnio ovom sudu na temelju odredbe čl. 25. st. 1. Stečajnog zakona („Narodne novine“ broj 71/2015: dalje: SZ) prijedlog za sklapanje predstečajne nagodbe. 
Odredbom članka 26. SZ-a određeno je kako podnositelj prijedloga uz prijedlog mora dostaviti:
- financijske izvještaje u skladu sa Zakonom o računovodstvu koji nisu stariji od tri mjeseca od dana podnošenja prijedloga za otvaranje predstečajnoga postupka, s time da se usporedni podaci u financijskim izvještajima iskazuju sa stanjem na dan godišnjih financijskih izvještaja prethodne godine, odnosno evidencije koje vode u skladu s poreznim propisima ako je dužnik obveznik poreza na dohodak
 - opis pregovora s vjerovnicima, ako su prethodili prijedlogu za otvaranje predstečajnoga postupka, uključujući i potrebne obavijesti dostavljene vjerovnicima koji sudjeluju u postupku
 - dokaz o ukupnoj aktivi i dokaz o ukupnom prihodu za prethodnu godinu i broju zaposlenih na zadnji dan u mjesecu koji prethodi danu podnošenja prijedloga
 - plan restrukturiranja.
Odredbom članka 27. Stečajnog zakona određeno je da plan restrukturiranja mora sadržavati:



1. činjenice i okolnosti iz kojih proizlazi postojanje prijeteće nesposobnosti za plaćanje  
2. izračun manjka likvidnih sredstava na dan priloženih financijskih izvještaja  
3. mjere financijskoga restrukturiranja i izračun njihovih učinaka na manjak likvidnih sredstava  
4. mjere operativnoga restrukturiranja i izračun njihovih učinaka na poslovanje  
5. plan poslovanja za razdoblje do kraja tekuće i za dvije sljedeće kalendarske godine uz detaljno obrazloženje razloga za utvrđivanje svake pozicije plana 
 
6. planiranu bilancu na zadnji dan razdoblja za koje je sastavljen plan poslovanja  
7. analizu svih tražbina prema visini i vrsti (tražbine radnika i prijašnjih dužnikovih radnika, izlučna prava, razlučna prava, tražbine za koje se vodi postupak, neosigurane tražbine i druge tražbine)  
8. ponudu vjerovnicima razvrstanim u skupine odgovarajućom primjenom pravila o razvrstavanju sudionika u stečajnom planu o načinu, rokovima i uvjetima namirenja tražbina 
 9. rok za dobrovoljno ispunjenje i
10. planirani iznos troškova restrukturiranja.
Uvidom u prijedlog sud je utvrdio kako vjerovnik uz prijedlog nije dostavio niti jedan dokument iz članka 26. i 27. Stečajnog zakona.
Slijedom navedenoga odlučeno je kao pod točkom I izreke.
Odredbom članka 28.st.1. SZ-a određeno je kako je podnostitelj prijedloga dužan uplatiti predujam za troškove predstečajnog postupka u iznosu od 5.000,00 kuna slijedom čega je odlučeno kao pod točkom II.  izreke. 
Slijedom naprijed navedenoga, a pozivom na odredbu članka 31.st.2. Stečajnog zakona, odlučeno je kao pod točkom III izreke.
U Zagrebu 9. kolovoza 2016.            
                                                                                                               
Stečajni sudac:
Nikola Ribarić,v.r. 									
UPUTA O PRAVNOM LIJEKU:
Protiv ovog rješenje žalba nije dopuštena (čl. 278. st.1. i 2. ZPP-a). 

Za točnost otpravka
ovlašteni službenik
Katica Franjić

